CELEX: 62012TN0132
Language: lv
Date: 2012-03-23 00:00:00
Title: Lieta T-132/12: Prasība, kas celta 2012. gada 23. martā — Scooters India /ITSB — Brandconcern ( “LAMBRETTA” )

9.6.2012   
            
            
               LV
            
            
               Eiropas Savienības Oficiālais Vēstnesis
            
            
               C 165/24
            
         Prasība, kas celta 2012. gada 23. martā — Scooters India/ITSB — Brandconcern (“LAMBRETTA”)
   (Lieta T-132/12)
   2012/C 165/42
   Valoda, kādā sagatavots prasības pieteikums — angļu
   
      Lietas dalībnieki
   
   
      Prasītāja: Scooters India Ltd (Sarojini Nagar, Indija) (pārstāvis — B. Brandreth, Barrister)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Brandconcern BV (Amsterdama, Nīderlande)
   
      Prasītājas prasījumi:
   
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2012. gada 12. janvāra lēmumu lietā R 2308/2010-1 tiktāl, ciktāl ar to ir noraidīta prasītājas apelācijas sūdzība par preču zīmes atcelšanu saistībā ar tās reģistrāciju attiecībā uz 6. un 7. klasē ietilpstošajām precēm, un
            
         
               —
            
            
               piespriest atbildētajam atlīdzināt prasītājai Apelāciju padomē un Eiropas Savienības Vispārējā tiesā radušos tiesāšanās izdevumus.
            
         
      Pamati un galvenie argumenti
   
   
      Reģistrēta Kopienas preču zīme, par kuru iesniegts pieteikums par atcelšanu: vārdiska preču zīme “LAMBRETTA” attiecībā uz precēm, kas ietilpst 6., 7. un 28. klasē — Kopienas preču zīmes reģistrācija Nr. 1618982
   
      Kopienas preču zīmes īpašniece: prasītāja
   
      Lietas dalībniece, kas lūdz atcelt Kopienas preču zīmi: otra procesa ITSB Apelāciju padomē dalībniece
   
      Pieteikuma par atcelšanu pamatojums: otra procesa ITSB Apelāciju padomē dalībniece savu pieteikumu pamatoja ar Padomes Regulas (EK) Nr. 207/2009 51. panta 1. punkta a) apakšpunktu
   
      Anulēšanas nodaļas lēmums: Kopienas preču zīmes reģistrāciju atcelt
   
      Apelāciju padomes lēmums: apelācijas sūdzību noraidīt
   
      Izvirzītie pamati: prasītāja apgalvo, ka Apelāciju padome, izvērtējot pierādījumus atbilstoši 51. panta 1. punkta c) apakšpunktam, ir pieļāvusi kļūdas trijos jautājumos. Ja Apelāciju padome pareizi būtu piemērojusi lietā T-415/09 Vallis/New Yorker un/vai lietā C-259/02 La Mer Technology Inc/Laboratoires Goemar SA paredzētos noteikumus un/vai pārskatījusi pierādījumus, tā būtu secinājusi, ka attiecībā uz 6. un 7. klasē ietilpstošajām precēm pastāvēja faktiskā izmantošana ar Scooters India Ltd piekrišanu